คลังเกาะติดแหยงยุโรปลากศก.ไทย
สศค. แนะจับตาวิกฤตโปรตุเกส สเปน อิตาลี
11 ส.ค. 2554

สศค. แนะจับตาวิกฤตโปรตุเกส สเปน อิตาลี
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า วิกฤตเศรษฐกิจของประเทศโปรตุเกสอาจส่งผลกระทบต่อไทยในวงจำกัด แต่น่าจะมีผลกระทบต่อเศรษฐกิจไทยใน 2 ด้าน คือด้านการค้าและด้านการเงิน โดยในด้านการค้าไทยจะได้รับผลกระทบเพียงเล็กน้อย เพราะมูลค่าการค้าระหว่างกันมีสัดส่วนเพียง 0.1% ของมูลค่าการค้า แต่หากวิกฤตกระจายทั่วยุโรป ไทยจะได้รับผลกระทบอย่างหนัก เพราะสัดส่วนการค้าระหว่างไทยกับยุโรปสูงถึง 10% นักท่องเที่ยวยุโรปที่เดินทางมาไทยสูงถึง 28% จึงต้องให้ความสำคัญกับวิกฤตดังกล่าว 
“เราต้องให้ความสำคัญกับวิกฤตกลุ่มประเทศยุโรป เพราะในตลาดการเงินโลกประเมินว่าวิกฤตเศรษฐกิจกรีซ ไอร์แลนด์ และโปรตุเกสอาจลุกลามไปยังสเปนและอิตาลี โดยเฉพาะความเสี่ยงในการผิดนัดชำระหนี้ ซึ่งสเปนอยู่ในอันดับที่ 4 และอิตาลีในอันดับที่ 5 ในกลุ่มยูโรโซน ซึ่งถ้าเป็นจริงไทยอาจมีผลกระทบที่รุนแรงขึ้น” นายนริศ กล่าว
นายนริศ กล่าวอีกว่า ในด้านการเงินนั้นไทยยังไม่ได้รับผลกระทบจากวิกฤตเศรษฐกิจของโปรตุเกสมากนัก แต่ไทยจะได้รับผลกระทบทางอ้อมจากเงินทุนเคลื่อนย้ายและค่าเงิน